Den transamerikanske jernbanen

miniatyr|Rutekart fra 1908
Den transamerikanske jernbanen var den første jernbanen som gikk tvers over Nord-Amerika, og ble bygd i perioden 1863 til 1869. Jernbanen var  km lang, strakte seg fra Sacramento i vest til Omaha i øst, og ble bygd av de to jernbaneselskapene Central Pacific Railroad og Union Pacific Railroad.http://www.wdl.org/en/item/4608/

 Bakgrunn 
Prosjektet ble startet av den amerikanske ingeniøren Theodore Judah, som i 1861 reiste til Washington, D.C. for å presentere sitt forslag om en transamerikanske jernbane for senatet og president Abraham Lincoln. Forslaget ble godt mottatt, og 1. juli 1862 ble Pacific Railroad Act vedtatt som ga de to selskapene tillatelse til å starte byggingen.

10. mai 1869 ble den siste skinnespikeren – av gull – slått inn ved Promontory Summit rett utenfor Ogden, Utah.

 Byggingen 
Arbeidet med byggingen ble betalt av den amerikanske staten, og byggeselskapene ble betalt etter hvor mange engelsk mil som ble fullført. Dette resulterte i at Central Pacific Railroad ikke tjente mye på å legge skinnene gjennom fjellkjeden Sierra Nevada, øst i California. Arbeidet var i tillegg mye farligere i fjellene, ettersom gode sprengningsmetoder fremdeles ikke var oppfunnet, og mange arbeidere mistet livet som resultat av uforsiktig omgang med nitroglyserin, mange skred og andre ulykker.

Dette i motsetning til Union Pacific Railroad, som tjente stort på å legge skinner over det forholdsvis lette terrenget øst i USA.

 Jernbanen i dag 
En stor del av jernbanen finnes den dag i dag, mesteparten i områdene rundt Sierra Nevada, Utah og Wyoming. Også stedet hvor de to jernbanelinjene møttes er blitt bevart, og er et godt besøkt turistmål.

 Referanser 

 Eksterne lenker 

 American Experience, Transcontinental Railroad – Interaktive kart, intervjuer og bildegallerier.

Kategori:Jernbanestrekninger i USA
Kategori:Transport i California
Kategori:Transport i Nevada
Kategori:Transport i Utah
Kategori:Transport i Wyoming
Kategori:Transport i Nebraska
Kategori:Transport i Iowa
Kategori:Hendelser på 1800-tallet
Kategori:1869 i USA
Kategori:Rocky Mountains
Kategori:Jernbanestrekninger åpnet i 1869
Kategori:1860-årene i California
Kategori:1860-årene i Nevada
Kategori:1860-årene i Utahterritoriet
Kategori:1860-årene i Wyomingterritoriet
Kategori:1860-årene i Nebraska
Kategori:1860-årene i Iowa